****

**2022 ԹՎԱԿԱՆԻ**

**ՏԱՐԵԿԱՆ ՀԱՇՎԵՏՎՈՒԹՅՈՒՆԸ ԵՎ ՀԱՇՎԵԿՇԻՌԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ**

**«ՀԱՎԱՏԱՐՄԱԳՐՄԱՆ ԱԶԳԱՅԻՆ ՄԱՐՄԻՆ»**

**ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ՏՆՕՐԵՆ՝ Ա. ՕԲՈՍՅԱՆ**

**ԵՐԵՎԱՆ**

****

1. **Ներածություն**

«Հավատարմագրման մասին» ՀՀ օրենքի համաձայն Հավատարմագրման ազգային մարմինը Հայաստանի Հանրապետությունում համապատասխանության գնահատման մարմիններ հավատարմագրող միակ մարմինն է, որը, ստեղծվելով ՀՀ կառավարության 2012թ. հուլիսի 19-ի N 890-Ն որոշմամբ, իր գործունեությունը սկսել է 2012թ. դեկտեմբերից: Իրեն վերապահված իրավասությունների շրջանակներում «Հավատարմագրման ազգային մարմին» ՊՈԱԿ-ը (այսուհետև՝ ՀԱՄ) ապահովում է հավատարմագրման գործընթացի իրականացումը, մասնավորապես.

* ընդունում և գրանցում է հավատարմագրման հայտը, իրականացնում է հավատարմագրմանը հավակնող համապատասխանության գնահատման գործունեություն իրականացնող ֆիզիկական ու իրավաբանական անձանց (համապատասխանության գնահատման մարմինների, այսուհետ` ՀԳՄ) կողմից ներկայացված հավատարմագրման փաստաթղթերի փորձաքննություն, համապատասխանության գնահատում` ըստ ՀԳՄ-ի գործունեության իրականացման վայրի,
* կազմակերպում է հավատարմագրման խորհրդի, հավատարմագրման տեխնիկական կոմիտեների նիստերը, որոնց արդյունքում ընդունվում են որոշումներ ՀԳՄ-ին հավատարմագրելու, հավատարմագրումը մերժելու, հավատարմագրման ոլորտը ընդլայնելու, կրճատելու, հավատարմագրման վկայագրի գործողությունը կասեցնելու, վերականգնելու, դադարեցնելու վերաբերյալ,
* ՀԳՄ-ներին տրամադրում է հավատարմագրման վկայագրեր (նաև վերաձևակերպված հավատարմագրման վկայագրեր),
* ապահովում է հավատարմագրված ՀԳՄ-ների պարբերական և արտահերթ գնահատման իրականացումը,
* կազմակերպում է հավատարմագրման վերաբերյալ գիտաժողովներ, վերապատրաստման դասընթացներ և շնորհում է համապատասխան վկայագրեր,
* ապահովում է ՀՀ կառավարության կողմից սահմանված կարգով հավատարմագրված համապատասխանության գնահատման մարմինների, հավատարմագրման փորձագետների (գնահատողների) ու տեխնիկական փորձագետների, ինչպես նաև տրված համապատասխանության սերտիֆիկատների և գրանցված համապատասխանության հայտարարագրերի ռեեստրների ձևավորումը և վարումը, նշված ռեեստրներից տեղեկատվության տրամադրումը,
* կնքում է համագործակցության և համապատասխանության գնահատման մարմինների հավատարմագրման երկկողմ և բազմակողմ փոխադարձ ճանաչման համաձայնագրեր,
* հավատարմագրման բնագավառում իրականացնում է այլ գործառույթներ «Հավատարմագրման մասին» ՀՀ օրենքին և այլ իրավական ակտերին համապատասխան, ինչպես նաև ՀՀ օրենսդրությամբ սահմանված կարգով վավերացված ՀՀ միջազգային պայմանագրերին համապատասխան ընդունված փաստաթղթերով սահմանված իրավունքներ և պարտականություններ:

**Ներկայումս հավատարմագրումն իրականացվում է հետևյալ ոլորտներում**

|  |  |  |
| --- | --- | --- |
| Հավատարմագրում | Ոլորտը/գործունեությունը | Ստանդարտը |
| Լաբորատորիաներ | **Փորձարկում** | **ԳՕՍՏ ԻՍՕ/ԻԷԿ 17025** |
| **Տրամաչափարկում** | **ԳՕՍՏ ԻՍՕ/ԻԷԿ 17025** |
| Սերտիֆիկացման մարմիններ | **Արտադրանքի**  | **ԳՕՍՏ ԻՍՕ/ԻԷԿ 17065** |
| **Անձանց** | **ԳՕՍՏ ԻՍՕ/ԻԷԿ 17024** |
| **Կառավարման համակարգերի** | **ՀՍՏ ԻՍՕ/ԻԷԿ 17021-1** |
| Տեխնիկական հսկողու­թյուն իրականացնող մարմիններ | **Տեխնիկական հսկողություն** | **ԳՕՍՏ ԻՍՕ/ԻԷԿ 17020** |
| **Ստուգաչափում** | **ԳՕՍՏ ԻՍՕ/ԻԷԿ 17020** |

1. **ՀԱՄ-ի կազմակերպական կառուցվածքը**

ՀՀ էկոնոմիկայի նախարարի 2022թ. փետրվարի 3-ի N 159-Ա հրամանով հաստատվել է ՀԱՄ-ի հաստիքացուցակը, իսկ ՀԱՄ տնօրենի հունվարի 3-ի N 1-Ա հրամանով՝ կառուցվածքը:

***«Հավատարմագրման ազգային մարմին» ՊՈԱԿ-ի կազմակերպական կառուցվածքը***

**ՏՆՕՐԵՆ**

**Կառավարման համակարգի մենեջեր**

**Քարտուղարություն**

**Տնօրենի տեղակալ**

**Հավատարմագրման բաժին**

**3. Հավատարմագրման ոլորտին առնչվող օրենսդրական և իրա­վական ակտերի ու այլ փաստաթղթերի մշակ­ման և փոփոխու­թյուն­ների վերաբեր­յալ առաջարկու­թյուն­­­ների ներկայացում**

ՀԱՄ-ը մշակել և ՀՀ էկոնոմիկայի նախարարություն է ներկայացրել`

1. «Հավատարմագրման մասին» ՀՀ օրենքում լրացումներ և փոփոխություններ կատարելու մասին» ՀՀ օրենքի նախագիծը,
2. «Հավատարմագրման ազգային մարմնի և համապատասխանության գնահատման մարմնի միջև կնքված պայմանագրի հիման վրա հավատարմագրման ազգային մարմնի կողմից կատարված հավատարմագրման ծառայությունների, գնահատումների համար համապատասխանության գնահատման մարմնի կողմից իրականացվող վճարման, ինչպես նաև համապատասխանության գնահատման մարմնի տարեկան անդամավճարի վճարման չափը և կարգը հաստատելու մասին» ՀՀ էկոնոմիկայի նախարարի 2015 թվականի մարտի 6-ի N 311-Ն հրամանում փոփոխություններ կատարելու մասին առաջարկությունները,
3. ՀԱՄ-ի 2023-2025թթ. միջնաժամկետ ծախսային ծրագրի (ՄԺԾԾ) և 2023 թ.-ի բյուջետային հայտի նախագիծը:

**4. Կառավարման համակարգի փաստաթղթերի մշակում, արդիականացում և ներդնում ԳՕՍՏ ԻՍՕ/ԻԷԿ 17011-2018 ստանդարտի պահանջներին համապատասխան**

Մշակվել և լրամշակվել են կառավարման համակարգի հետևյալ փաստաթղթերը.

1. Հավատարմագրման ազգային մարմնի 2022 թվականի տարեկան ծրագիրը,
2. PL-01 Որակի քաղաքականությունը,
3. PL-02 Գնահատման խմբի կազմի վերաբերյալ ՀԳՄ-ի կողմից առարկության քաղաքականությունը,
4. PL-05 Որակավորման ստուգմանը (PT), միջլաբորատոր համեմատություններին (ILC) մասնակցելու վերաբերյալ քաղաքականությունը,
5. PL-06 Չափագիտական հետևելիության վերաբերյալ քաղաքականություն,
6. PL-08 Անկողմնակալության, շահերի բախման կառավարման և հավատարմագրման գործունեության օբյեկտիվության ապահովման քաղաքականությունը,
7. PL-09 Անդրսահմանային հավատարմագրման վերաբերյալ քաղաքականությունը,
8. K-02 Հավատարմագրման տեխնիկական կոմիտեների գործունեության կարգը,
9. K-03 Հավատարմագրման ազգային մարմնի պատկերանիշի և հավատարմագրման նշանի կիրառման կարգը,
10. K-08 Հավատարմագրման փորձագետի (գնահատողի)/տեխնիկական փորձագետի կողմից կատարված աշխատանքի վճարման կարգը,
11. PR-7 Հավատարմագրման ընթացակարգը,
12. PR-4.4 Ռիսկերի կառավարման ընթացակարգը,
13. PR-9.4 Գրառումների կառավարման ընթացակարգը:

 Կատարվել են փոփոխություններ հետևյալ փաստաթղթերում.

 - PR-7 հավատարմագրման ընթացակարգը,

  - PR-7/ACB-01 Արտադրանքի, ծառայության, գործընթացի սերտիֆիկացման մարմինների հավատարմագրումը,

 - PR-7/ACB-02 Կառավարման համակարգերի սերտիֆիկացման մարմինների հավատարմագրումը,

 - PR-7/ACB-03 Անձանց սերտիֆիկացման մարմինների հավատարմագրումը,

 - PR-7/AIB-01 Հսկողություն իրականացնող մարմինների հավատարմագրումը,

- PR-7/ATL-01 Փորձարկման լաբորատորիաների հավատարմագրումը,

- «Համապատասխանության գնահատման մարմինների հավատարմագրման կարգ» ՀՀ կառավարության 2012 թվականի սեպտեմբերի 6-ի N 1201-Ն որոշում,

- Պաշտոնեական հրահանգները,

- MM Կառավարման ձեռնարկը:

**5. Հավատարմագրման մասնագիտացված ծրագրային ապահովում**

1. ՀԱՄ-ն իրականացնում է ծրագրային ապահովման աշխատանքներ համաձայն Եվրասիական տնտեսական հանձնաժողովի կոլեգիայի 2016 թ.-ի մայիսի 10-ի թիվ 38 որոշման, «Արտաքին և փոխադարձ առևտրի կարգավորման ժամանակ Եվրասիական տնտեսական միության անդամ պետությունների լիազոր մարմինների կողմից ձևակերպվող փաստաթղթերի, այդ թվում՝ արգելքների ու սահմանափակումների պահպանումը հաստատելու նպատակով մաքսային գործառնություններ կատարելու ժամանակ ներկայացվող փաստաթղթերի տվյալների բազաների օգտագործում» N1 ընդհանուր գործընթացի պահանջների։

2) Համաշխարհային բանկի «Առևտրի խթանում և որակի ենթակառուցվածք» վարկային ծրագրով նախատեսված ՀՀ էկոնոմիկայի նախարարի և ՀՀ վարչապետի աշխատակազմի ղեկավարի հետ կնքված TPQI-C-3.2.1.2 պայմանագրի շրջանակում «Հարմոնիա» տեղեկատվական տեխնոլոգիաների և կրթական զարգացման հիմնադրամի կողմից մշակվել և ՀԱՄ-ին է տրամադրվել Էլեկտրոնային հավատարմագրման գործընթացի (e-accreditation) ավտոմատացված համակարգը, որը գտնվում է պիլոտային փորձարկման գործընթացում:

3) Պարբերաբար արդիականացվել են ՀԱՄ պաշտոնական կայքի հետևյալ տեղեկատվությունը՝

- հավատարմագրման ոլորտին առնչվող օրենսդրական և իրավական ակտերը,

- հավատարմագրման չափանիշներն ու պահանջները,

- հավատարմագրման գործընթացին առնչվող փաստաթղթերը, մասնավորապես հայտատուների կողմից հավատարմագրման նպատակով ներկայացվող հայտերի և հավատարմագրման փաստաթղթերի ձևերը,

- ՀՀ-ում հավատարմագրված համապատասխանության գնահատման մարմինների ցանկերը,

- գնահատողների, փորձագետների, համապատասխանության սերտիֆիկատների և համապատասխանության հայտարարագրերի ռեեստրները։

**6. Հավատարմագրման ազգային մարմնի կառավարման համակարգի փաստաթղթերի թարգմանություն**

ՀՀ արդարադատության նախարության կողմից ռուսերենից հայերեն են թարգմանվել հավատարմագրման ազգային մարմնի կառավարման համակարգի փաստաթղթերը՝ Եվրասիական տնտեսական միության անդամ-պետությունների հավատարմագրման մարմինների կողմից հաավասարության սկզբունքով փոխադարձ գնահատման նպատակով: Ներկայումս իրականացվում են նշված փաստաթղթերի արդիականացումը՝ հիմք ընդունելով ԵՄ փորձագետների կողմից տրված խորհրդատվությունը։

**7. Հավատարմագրման եվրոպական համագործակցու­թյան (EA) հետ երկկողմ ճանաչման համաձայնագրի ստորագրող կողմ հանդիսանալու համար» Թվինինգ (Twinning) Ծրագրի իրականացում**

Հայաստանի Հանրապետության և Եվրոպական միության և Ատոմային էներգիայի եվրոպական համայնքի ու դրանց անդամ պետությունների միջև կնքված Համապարփակ և ընդլայնված գործընկերության համաձայնագրի կիրարկման ճանապարհային քարտեզի Հոդված 130 «Համագործակցություն առևտրի տեխնիկական խոչընդոտների ոլորտում» համաձայն Հավատարմագրման եվրոպական համագործակցության (EA) հետ երկկողմ ճանաչման համաձայնագրի կնքմանն ուղղված միջոցառումներն իրականացնելու նպատակով «Ստեղծել պայմաններ Հավատարմագրման եվրոպական համագործակցության կողմից Հայաստանի հավատարմագրման համակարգի ճանաչման համար» ԹՎԻՆԻՆԳ (EU funded project, TWINNING TOOL) ծրագրի շրջանակում իրականացվել են հետևյալ աշխատանքները՝

- 2022թ․ հունվարի 26-ին Երևանում կայացել է Ծրագրի Կառավարման կոմիտեի երկրորդ հանդիպումը։ Միջոցառմանը մասնակցել են ՀԱՄ-ի, ՀՀ էկոնոմիկայի նախարարության, ՀՀ կառավարության, ԵՄ հայաստանյան պատվիրակության ներկայացուցիչները, ինչպես նաև Իտալիայի և Գերմանիայի համապատասխան կառույցների ներկայացուցիչները։ Կառավարման կոմիտեի անդամները հավանության են արժանացրել 2021թ․ սեպտեմբեր – դեկտեմբեր ամիսներին կատարված աշխատանքների հաշվետվությունը և 2022թ-ի 1-ին եռամսյակի աշխատանքային ծրագիրը,

- փետրվարի 21-23-ը ՀԱՄ-ի ներքին և արտաքին գնահատողների համար անցկացվել է դասընթաց ISO/IEC 17025 ստանդարտի վերաբերյալ: ՀԱՄ-ի առաջարկությամբ փորձագետները ներկայացրել են ISO/IEC 17025 ստանդարտի այն կետերը, որտեղ փորձարկման և տրամաչափարկման լաբորատորիաներն ունեն ստանդարտի պահանջի կատարման հետ խնդիրներ (արդյունքների հավաստիության ապահովում, չափագիտական հետևելիություն, արտաքին և ներքին տրամաչափարկումներ, կարծիքներ ու մեկնաբանություններ, համապատասխանության վերաբերյալ հաշվետություններ և այլն),

- մարտի 30-ից ապրիլի 1-ը իրականացվել է ISO/IEC 17065 ստանդարտի հավատարմագրման սխեմայի վերանայմանն ուղղված դասընթաց, որի ընթացքում վերլուծվել է ՀԱՄ-ի անձնակազմի գիտելիքների մակարդակը արտադրանքի սերտիֆիկացման մարմինների հավատարմագրման պահանջների վերաբերյալ, վերանայվել են ISO/IEC 17065 հավատարմագրման գործընթացի վերաբերյալ ՀԱՄ-ի փաստաթղթերը,

- մարտի 10-ին տեղի է ունեցել Ծրագրի Տեսանելիության ապահովման միջոցառումը, որին հրավիրված էին ՀՀ կառավարության, հավատարմագրված համապատասխանության գնահատման մարմինների և բարձրագույն ուսումնական հաստատությունների ներկայացուցիչներ։ Մասնակիցներին ներկայացվել է տեղեկատվություն հավատարմագրման, հավատարմագրման միջազգային կազմակերպության և նրա կողմից գնահատվելու գործընթացի, ներկայումս իրականացվող ծրագրի վերաբերյալ, ինչպես նաև մանրամասներ ակնկալվող արդյունքի, ծրագրի հաղորդակցական ու տեսանելիության մասերի ապահովման վերաբերյալ։ Միջոցառման ավարտին քննարկվել են մի շարք հարցեր՝ հաշվի առնելով հավատարմագրման ոլորտում Ծրագրի պատաստախանատուի միջազգային փորձը,

- պարբերաբար տեղի են ունեցել հանդիպումներ Ծրագրի շահագրգիռ կողմերի հետ,

- 1-ին սիմուլյացիոն գնահատման արդյունքների հիման վրա ՀԱՄ-ի կառավարման համակարգի մի շարք փաստաթղթերում (ՀԱՄ քաղաքականություններ և կարգեր) կատարվել են փոփոխություններ, որոնք ներկայացվել և ընդունվել են մարտի 4-ին կայացած Հավատարամագրման խորհրդի նիստի ընթացքում,

- իրականացվել է Թվինինգ ծրագրի վերաբերյալ հանրությանը իրազեկման միջոցառումը, որին մասնակցել են ՀԱՄ, Հայաստանում ԵՄ պատվիրակության, ՀՀ էկոնոմիկայի նախարարության, հավատարմագրված համապատասխանության գնահատման մարմինների, բիզնեսի և այլ գերատեսչությունների ներկայացուցիչներ,

- մայիսի 17-19-ը ARMNAB-ի ներքին ու արտաքին գնահատողների և հավատարմագրված արտադրանքի սերտիֆիկացման մարմինների համար անցկացվել է դասընթաց ISO/IEC 17065 և ISO/IEC 17067 ստանդարտների վերաբերյալ Գերմանիայի ազգային հավատարմագրման մարմնի (DAKKS) փորձագետ Վոլֆրամ Հարթմանի կողմից,

- հունիսի 22-23-ը ARMNAB-ի ներքին և արտաքին գնահատողների համար Գերմանիայի հավատարմագրման մարմնի (DAkkS) գնահատող Անաիտ Օբից-Քոչարյանի կողմից իրականացվել է ISO/IEC 17025 ստանդարտի վերաբերյալ աշխատաժողով:  Աշխատաժողովին առավել մանրամասն ներկայացվել են լաբորատորիայի կառավարման համակարգին ներկայացվող պահանջները,  DAkkS-ի կողմից կիրառվող փաստաթղթերը, հաշվետվության ձևաչափերը, գնահատման պլանը և այլն: Հունիսի 20-ին, 21-ին, 28-ին Անահիտ Օբից-Քոչարյանը ARMNAB-ի գնահատողների իրազեկության մակարդակը գնահատելու նպատակով նրանց հետ մասնակցել է փորձարկման լաբորատորիայի գնահատման գործընթացին,

- հունիսի 13-ից 17-ը Իտալիայի ազգային հավատարմագրման մարմի փորձագետ Մարիագրացիա Լանզանովայի կողմից իրականացվել է առաքելություն ARMNAB-ի քաղաքականության և ընթացակարգերի համապատասխանության վերաբերյալ,

- հունիսի 8-ին տեղի է ունեցել Ծրագրի 2-րդ ընդլայնված հանդիպումը Թվինինգ ծրագրի շահագրգիռ կողմերի մասնակցությամբ (ներկայացուցիչներ ՀՀ փոխվարչապետի գրասենյակից, ՀՀ-ում ԵՄ պատվիրակությունից, ՀՀ էկոնոմիկայի նախարարության վարչություններից և Ազգային հավատարմագրման մարմիններից)։

Հանդիպման ընթացքում ներկայացվել է ծրագրի առնչությունը Համապարփակ և ընդլայնված գործընկերության համաձայնագրին, ծրագրի ընդհանուր և հատուկ նպատակները, առաքելություններ, որոնք իրականացվել են 3-րդ կիսամյակի առաջին կեսում, առաքելություններ, որոնք պլանավորված են իրականացնել 3-րդ և 4-րդ կիսամյակներում, քաղված դասերը, ARMNAB-ի առաջարկները, ինչպես նաև ծրագրի հաղորդակցումը և տեսանելիության ապահովումը,

- հուլիսի 4-8-ը իրականացվել է 2-րդ սիմուլացիոն գնահատումը փորձարկման լաբորատորիաների և արտադրանքի սերտիֆիկացման մարմինների հավատարմագրման մասով, հուլիսի 13-15-ին տեղի է ունեցել «Հայաստանի հավատարմագրման մարմնի՝ IEC, ISO/IEC 17025-ին առնչվող փաստաթղթերի վերլուծություն և վերանայում» անվանումը կրող առաքելությունը, որը վարում էր Միշելա Սինյորինին։ Առաքելության արդյունքում շարունակվել է ARMNAB-ի կառավարման համակարգի փաստաթղթերի վերլուծությունը, որպեսզի ապահովվի հավատարմագրման գործընթացի իրականացումը՝ համաձայն ISO/IEC 17011 ստանդարտի։ Առաքելության նպատակն էր գնահատել ԿՀ փաստաթղթերի համապատասխանությունը փորձարկման լաբորատորիաների հավատարմագրման պահանջներին, որոնք սահմանված են ISO 17025:2017 ստանդարտով և EA/ILAC փաստաթղթերով,

- հուլիսի 18-ից 22-ը ACCREDIA-ի փորձագետ Մարիագրազիա Լանզանովայի կողմից իրականացվել է ՀԱՄ քաղաքականությունների և ընթացակարգերի բարելավմանը նվիրված առաքելություն։ Առաքելության արդյունքում շարունակվել է ՀԱՄ կառավարման համակարգի փաստաթղթերի վերլուծությունը, որպեսզի ապահովվի հավատարմագրման գործընթացի իրականացումը համաձայն ISO/IEC 17011 ստանդարտի,

- հուլիսի 27-29-ը ACCREDIA-ի փորձագետ Մարկո Չերիի կողմից իրականացվել է առաքելություն, որի նպատակն էր նպաստել հավատարմագրման ռազմավարության մշակմանը։

Այս առաքելության շրջանակը ներառում էր․

* ռազմավարության մշակման հարցում աջակցության տրամադրում ՀԱՄ աշխատակիցներին ու ղեկավար անձնակազմին և ՀՀ էկոնոմիկայի նախարարությանը,
* աշխատաժողով, որում ներկայացվել է ՀԱՄ հավատամագրման ռազմավարության մշակման ուղեցույցը,

- օգոստոսի 29-31-ը և սեպտեմբերի 1-2-ն ընկած ժամանակահատվածում ACCREDIA-ի փորձագետ Մարիագրացիա Լանզանովայի կողմից իրականացվել է Հայաստանի ՀԱՄ քաղաքականությունների և ընթացակարգերի համապատասխանեցմանը նվիրված առաքելություն,

- օգոստոսի 30-ից մինչև սեպտեմբերի 1-ը ՀԱՄ ներքին և արտաքին գնահատողների համար Գերմանիայի հավատարմագրման մարմնի (DAkkS) գնահատող Մաթիաս Ռանկեի կողմից իրականացվել է ISO/IEC 17025 ստանդարտի վերաբերյալ դասընթաց՝ տրամաչափարկման լաբորատորիաների մասով: Դասընթացին մանրամասն ներկայացվել են տրամաչափարկման լաբորատորիայի կառավարման համակարգին և տեխնիկական պահանջներին ներկայացվող պահանջները, DAkkS-ի կողմից կիրառվող փաստաթղթերը, հաշվետվության ձևաչափերը, գնահատման պլանը և այլն,

- սեպտեմբերի 14- 16-ը ՀԱՄ ներքին և արտաքին գնահատողների համար Գերմանիայի հավատարմագրման մարմնի (DAkkS) տեխնիկական փորձագետ Յոհաննիս վան դե Կրեկեի կողմից իրականացվել է «ISO 13528:2015 Միջլաբորատոր համեմատությունների միջոցով որակավորման ստուգումներում կիրառվող վիճակագրական մեթոդներ» ստանդարտի վերաբերյալ դասընթաց: Դասընթացին մանրամասն ներկայացվել են PT իրականացնողների տեխնիկական պահանջները, միավորների հաշվարկը, միջլաբորատոր համեմատությունների իրականացումը և այն,

- սեպտեմբերի 15-ին տեղի է ունեցել Ծրագրի 4-րդ ընդլայնված հանդիպումը Թվինինգ ծրագրի շահագրգիռ կողմերի մասնակցությամբ (ՀՀ փոխվարչապետի գրասենյակի, ՀՀ-ում ԵՄ պատվիրակության, ՀՀ էկոնոմիկայի նախարարության և ՀԱՄ ներկայացուցիչներ)։ Հանդիպման ընթացքում ներկայացվել են առաքելություններ, որոնք իրականացվել են 4-րդ կիսամյակի ընթացքում, առաքելություններ, որոնք պլանավորված են իրականացնելու 5-րդ կիսամյակում, քաղված դասերը, ARMNAB-ի առաջարկները, ինչպես նաև ծրագրի հաղորդակցումը և տեսանելիության ապահովումը,

- սեպտեմբերի 6-8-ը ARMNAB-ի ներքին և արտաքին գնահատողների համար Գերմանիայի հավատարմագրման մարմնի (DAkkS) գնահատող Տորստեն Ավգուստինի կողմից իրականացվել է ISO/IEC 17043 ստանդարտի վերաբերյալ դասընթաց (որակավորման ստուգում իրականացնողների (PT Provider) վերաբերյալ): Դասընթացին մանրամասն ներկայացվել են PT իրականացնողների կառավարման համակարգին և տեխնիկական պահանջներին ներկայացվող պահանջները, DAkkS-ի կողմից կիրառվող փաստաթղթերը, հաշվետվության ձևաչափերը, գնահատման պլանը և այլն,

- հոկտեմբերի 11-ից 13-ը ACCREDIA-ի փորձագետ Ստեֆանիա Շևոլայի կողմից իրականացվել է EA-ի և IAF-ի փաստաթղթերի ուսումնասիրմանը նվիրված առաքելություն , որի շրջանակում նախնական աջակցություն է ցուցաբերվել EA-ի և IAF-ի դիմումների պատրաստման գործում։ Առաքելության շրջանակը ներառում էր․

- EA-ի բազմակողմ համաձայնագրի ստորագրող կողմ դառնալու համար հայտի ներկայացման գործընթացի ուսումնասիրում և հայտադիմումին առնչվող հիմնական փաստաթղթերի ներկայացում,

- համապատասխան փաստաթղթաբանության գնահատում՝ հայտի ներկայացման գործընթացը շարունակելու համար՝ հաշվի առնելով ուղղիչ փաստաթղթերի վերլուծության ընթացքում բարձրաձայնված արդյունքների հիման վրա կազմված գործողությունների պլանի իրականացումը ,

- հոկտեմբերի 18-ին կայացել է «Թվինինգ» ծրագրի ղեկավար կոմիտեի 5-րդ նիստը, որին մասնակցել են Հայաստանում ԵՄ պատվիրակության, փոխվարչապետի գրասենյակի, ՀԱՄ, ՀՀ էկոնոմիկայի նախարարության ներկայացուցիչները, ինչպես նաև Իտալիայի և Գերմանիայի գործընկերները։ Ղեկավար կոմիտեի անդամները հաստատել են 4-րդ կիսամյակի զեկույցն ու քննարկել 5-րդ կիսամյակի աշխատանքային պլանը,

- հոկտեմբերի 24-28-ը ՀԱՄ և ՀՀ էկոնոմիկայի նախարարության ներկայացուցիչները Թվինինգ ծրագրի շրջանակում ուսուցողական այցով մեկնել են Բեռլին և Միլան:

Հանդիպումներն իրականացվել են Գերմանիայի (DAKKS) և Իտալիայի (ACCREDIA) հավատարմագրման ազգային մարմիններում, որտեղ քննարկվել են հետևյալ թեմաները.

* Գերմանիայի և Իտալիայի հավատարմագրման ազգային մարմինների գործունեության, համապատասխանության գնահատման մարմինների հավատարմագրման գործընթացը,
* ՀԱՄ-երի կառուցվածքը, ստորաբաժանումների գործառույթները,
* սննդամթերքի ու գյուղատնտեսական արտադրանքի համապատաս­խանության գնահատման փորձը,
* բողոքների և գանգատների քննարկման կարգը Գերմանիայում,
* ՀԱՄ-ի ֆինանսական եկամուտների ձևավորումը, հավատարմագրման գները և դրանց հաշվարկը,
* ՀԱՄ-ի և կանոնակարգող նախարարության փոխգործակցության մեխանիզմը,
* սերտիֆիկացման և հսկողություն իրականացնող մարմինների գործունեությունը,
* սննդամթերքի, աշխարհագրական նշանի նշումով արտադրանքի, օրգանական արտադրանքի սերտիֆիկացման սխեմաները Իտալիայում,
* հետագա նշանակման նպատակով հավատարմագրման գործընթացը և այլ հարցեր:

Քննարկումների արդյունքում պայմանավորվածություն է ձեռք բերվել պարբերաբար տեղեկատվություն տրամադրել կայացող գործընթացների վերաբերյալ, անհրաժեշտության դեպքում հեռավար հանդիպումներ անցկացնել ծագող խնդիրների վերաբերյալ ԵՄ երկրների փորձն ուսումնասիրելու նպատակով։

- հոկտեմբերի 31-ից մինչև նոյեմբերի 2-ը ARMNAB-ի ներքին և արտաքին գնահատողների համար Գերմանիայի հավատարմագրման մարմնի (DAkkS) տեխնիկական փորձագետ պարոն Յոհաննիս վան դե Կրեկեի կողմից իրականացվել է «ISO 13528:2015 Միջլաբորատոր համեմատությունների միջոցով որակավորման ստուգումներում կիրառվող վիճակագրական մեթոդներ» ստանդարտի վերաբերյալ դասընթաց: Դասընթացի ընթացքում PT-ի իրական արդյունքների հիման վրա կատարվել են հաշվարկներ բոլոր մասնակիցների կողմից,

- նոյեմբերի 29-ից մինչև դեկտեմբերի 1-ը ARMNAB-ի ներքին և արտաքին գնահատողների/փորձագետների համար DAkkS-ի՝ Գերմանիայի հավատարմագրման մարմնի փորձագետ Մարկո Ստոհրի կողմից անցկացվել է ISO/IEC 17065-ի (հիմնական շեշտադրումը՝ սննդամթերք) վերաբերյալ աշխատաժողով,

- նոյեմբերի 30-ից դեկտեմբերի 2-ը «IAF, ILAC պարտադիր փաստաթղթեր և նախնական աջակցություն ILAC-ին անդամակցելու հայտի կազմման համար> վերապատրաստման առաքելությունն իրականացվել է ACCREDIA-ի փորձագետներ Ֆեդերիկա Սաիջանի և Բեատրիս Բարջելլինիի կողմից: Առաքելության շրջանակն էր.

* ներկայացնել IAF, ILAC փաստաթղթերը.
* ILAC MLA-ին ստորագրող կողմ հանդիսանալու համար հայտի գործընթացը և հայտի ձևին առնչվող հիմնական փաստաթղթերը:

Առաքելության նպատակն է ARMNAB-ին աջակցել ILAC-ի հայտի կազմման (որպես MRA ստորագրող) և EA, ILAC որոշ փաստաթղթերի ներկայացման գործում:

- դեկտեմբերի 14-ին տեղի է ունեցել Ծրագրի 5-րդ ընդլայնված հանդիպումը Թվինինգ ծրագրի շահագրգիռ կողմերի մասնակցությամբ՝ ՀՀ-ում ԵՄ պատվիրակության, ՀՀ էկոնոմիկայի նախարարության և ՀԱՄ ներկայացուցիչներ։

**9. Միջազգային և տարածաշրջանային հավատարմագրման կազմակերպությունների հետ համագործակցությունը**

**1.** ՀԱՄ ներկայացուցիչները մասնակցել են`

- Եվրասիական տնտեսական միության անդամ պետությունների հավատարմագրման մարմինների ղեկավարների խորհրդի նիստերին, ինչպես նաև Եվրասիական տնտեսական միության անդամ պետությունների հավատարմագրման մարմինների ղեկավարների խորհրդի կողմից ստեղծված Հավատարմագրման ոլորտի ընդհանուր հարցերի, Հավատարմագրման ոլորտում թվայնացման, Լաբորատորիաների, Հսկողություն իրականացնող մարմինների, հավատարմագրման ոլորտում օրենսդրության ներդաշնակեցման խմբերի աշխատանքերին և տեսակոնֆերանսներին,

- Հավատարմագրման Եվրոպական Համագործակցության (EA) կոմիտեների կողմից կազմակերպված տեսակոնֆերանսներին,

- Բուդապեշտում կայացած Հավատարմագրման Եվրոպական Համագործակցության (EA) Լաբորատորիաների կոմիտեի նիստին,

- Զագրեբում կայացած Հավատարմագրման Եվրոպական Համագործակցության (EA) Սերտիֆիկացման և հսկողություն իրականացնող մարմինների կոմիտեի նիստերին,

- Տուրինում կայացած Բազմակողմ ճանաչման Խոհրդի նիստին,

- Բրյուսելում կայացած Հավատարմագրման Եվրոպական Համագործակցության (EA) Գլխավոր Գագաթնաժողովին,

- Տաշքենդում կայացած ԱՊՀ Ստանդարտացման, չափագիտության և սերտիֆիկացման Միջպետական խորհրդի 61-րդ նիստին

- Մոսկվայում կայացած Եվրասիական տնտեսական միության անդամ պետությունների հավատարմագրման մարմինների ղեկավարների խորհրդի 16-րդ նիստին,

- PTB-ի կողմից կազմակերպված ԻՍՕ/ԻԷԿ 17067:2013 ստանդարտի պահանջները թեմայով դասընթացին,

- մի շարք տեխնիկական կանոնակարգերի նախագծերի քննարկմանը:

2. ՀԱՄ-ը համակարգել է Եվրասիական տնտեսական միության անդամ պետությունների հավատարմագրման մարմինների ղեկավարների խորհրդի կողմից ստեղծված Սերտիֆիկացման մարմինների հավատարմագրման ոլորտում օրենսդրության ներդաշնակեցման աշխատանքային խմբի աշխատանքները՝ կազմակերպելով 2 նիստ։

**10. Համապատասխանության գնահատման մարմին­նե­րի (ՀԳՄ) հավատարմագրման գործընթացի կազմակերպում և հավատարմագրում, պարբերա­կան և արտահերթ գնահա­տում**

***Համաձայն Հայաստանի Հանրապետության կառավարության 2012թ. սեպտեմբերի 6-ի N 1201-Ն որոշման 1-ին կետով հաստատված համապատասխանության գնահատման մարմինների հավատարմագրման կարգի և ՀԱՄ-ի PR-7 Հավատարմագրման ընթացակարգի` իրականացվել են ստորև նշված համապատասխանության գնահատման մարմինների հավատարմագրման նպատակով ներկայացված հավատարմագրման գործընթացի կազմակերպման աշխատանքները, ինչպես նաև պարբերական և արտահերթ գնահատումները:***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ԳՈՐԾԸՆԹԱՑԻ ԱՆՎԱՆՈՒՄԸ | ԱՐՏԱԴՐԱՆՔԻ ՍՄ | ԿԱՌԱՎԱՐՄԱՆ ՀԱՄԱՐԳԻ ՍՄ | ՖԻԶԻԿԱԿԱՆ ԱՆՁԱՆՑ ՍՄ | ՓՈՐՁԱՐԿՄԱՆ ԼԱԲՈՐԱՏՈՐԻԱ | ՏՐԱՄԱՉԱՓԱՐԿՄԱՆ ԼԱԲՈՐԱՏՈՐԻԱ | ՏԵԽՆԻԿԱԿԱՆ ՀՍԿՈՂՈՒԹՅՈՒՆ ԻՐԱԿԱՆԱՑՆՈՂ ՄԱՐՄԻՆ | ՍՏՈՒԳԱՉԱՓՄԱՆ ԼԱԲՈՐԱՏՈՐԻԱ | ԸՆԴԱ­­ՄԵՆԸ |
| 2022 թ. |
| Հավատարմագրման հայտեր | **7** | **6** | **3** | **13** | **2** | **4** | **1** | **36** |
| Հավատարմագրման ընդլայնման հայտեր | **3** |  |  | **3** |  |  |  | **6** |
|  |
| Փաստաթղթերի փորձաքննություն | **9** | **4** | **3** | **14** | **2** | **4** | **1** | **37** |
| Լրացուցիչ փաստաթղթերի փորձաքննություն | **3** | **1** | **2** | **11** | **1** | **2** |  | **20** |
| Գնահատում ըստ գործունեության իրականացման վայրի | **5** | **4** | **3** | **7** | **2** | **1** | **1** | **23** |
| Լրացուցիչ գնահատում ըստ գործունեության իրականացման վայրի | **2** |  |  | **2** | 1 |  |  | **5** |
| Արտահերթ գնահատում |  |  |  | **1** | **1** |  |  | **2** |
| Լրացուցիչ արտահերթ գնահատում |  |  |  |  | **1** |  |  | **1** |
| Պարբերական գնահատում | **2** |  |  | **6** | **1** |  |  | **9** |
| Լրացուցիչ պարբերա­կան գնահատում | **1** |  |  | **3** |  |  |  | **4** |
| Հավատարմագրման ոլորտի արդիականացում | **19** |  |  | **26** | **1** | **3** |  | **49** |
| Հավատարմագրման դադարեցում | **1** |  |  | **1** |  |  |  | **2** |
| Հավատարմագրման կրճատում |  |  |  | **1** |  |  |  | **1** |
| Հավատարմագրման ընդլայնում | **4** |  |  | **3** |  |  |  | **7** |
| Հավատարմագրման/ընդլայնման գործընթացի դադարեցում |  | **1** |  | **1** |  |  |  | **2** |
| Հավատարմագրման վերաբերյալ որոշումը |
| Հավատարմագրման վկայագրի տրամադրում | **5** | **3** | **2** | **7** | **3** | **1** | **-** | **21** |

**11. Այլ աշխատանքներ**

**1.** Դեկտեմբերին կազմակերպվել է Տեխնիկական հսկողություն իրականացնող մարմինների Խորհրդատվական տեխնիկական կոմիտեի նիստը, որտեղ քննարկվել են տեխնիկական հսկողություն իրականացնող մարմինների անձնակազմերին ներկայացվող պահանջները:

**2.** Իրականացվել է ՀՀ տնտեսական զարգացման և ներդրումների նախարարի 2017թ. հոկտեմբերի 2-ի N 954-Ն հրամանով հաստատված Եվրասիական տնտեսական միության տեխնիկական կանոնակարգերին համապատասխանության սերտիֆիկատի միասնական ձևին համապատասխան համապատասխանության սերտիֆիկատների բլանկների տպագրությունը և տրամադրումը համապատասխանության գնահատման մարմիններին:

**3.** Իրականացվել է ՀՀ էկոնոմիկայի նախարարի 2019թ. հունիսի 21-ի N 425-Ն հրամանով հաստատված պետական գրանցման վկայականների տպագրությունը և տրամադրումը համապատասխանության գնահատման մարմիններին:

**4.** Եվրասիական տնտեսական միության (ԵԱՏՄ) պայմանագրով նախատեսված պարտավորությունների իրականացման նպատակով՝

Մաքսային միության տեխնիկական կանոնակարգերի համաձայն տրված համապատասխանության սերտիֆիկատների և հայտարարագրերի միասնական ռեեստրներում ներառվել է՝

1 10984 համապատասխանության հայտարարագիր,

2 435 համապատասխանության սերտիֆիկատ,

որոնցից դադարեցվել է՝

1 25 համապատասխանության հայտարարագիր,

2) 2 համապատասխանության սերտիֆիկատ:

Փորձարկման լաբորատորիաների (կենտրոնների) և սերտիֆիկացման մարմինների Մաքսային միության միասնական ռեեստրում ներառվել է տեղեկատվություն`

1 3 արտադրանքի սերտիֆիկացման մարմնի հավատարմագրման, 4 արտադրանքի սերտիֆիկացման մարմնի հավատարմագրման ընդլայնման, 1 արտադրանքի սերտիֆիկացման մարմնի հավատարմագրման կրճատման և 1 արտադրանքի սերտիֆիկացման մարմնի հավատարմագրման դադարեցման վերաբերյալ,

2) 4 փորձարկման լաբորատորիայի հավատարմագրման և 2 փորձարկման լաբորատորիայի հավատարմագրման ընդլայնման:

**5.** Հիմք ընդունելով ՀՀ կառավարության 2015թ. մայիսի 21-ի N 552-Ն որոշումը՝ վարվել է ՀՀ տեխնիկական կանոնակարգերին համապատասխան համապատասխանության սերտիֆիկատների և համապատասխանության հայտարարագրերի ռեեստրը, մասնավորապես ներառվել է՝

1) 325 համապատասխանության հայտարարագիր,

2) 93 համապատասխանության սերտիֆիկատ:

**6.** Ազգային ռեեստրում ներառվել է տեղեկատվություն՝

1 7 փորձարկման լաբորատորիայի հավատարմագրման, 3 փորձարկման լաբորատորիայի հավատարմագրման ընդլայնման, 1 փորձարկման լաբորատորիայի հավատարմագրման կրճատման և 1 փորձարկման լաբորատորիայի հավատարմագրման դադարեցման վերաբերյալ,

2) 3 արտադրանքի սերտիֆիկացման մարմնի հավատարմագրման և 2 արտադրանքի սերտիֆիկացման մարմնի հավատարմագրման ընդլայնման վերաբերյալ,

3) 2 ֆիզիկական անձանց սերտիֆիկացման մարմինների հավատարմագրման վերաբերյալ,

4) 3 կառավարման համակարգերի սերտիֆիկացման մարմինների հավատարմագրման վերաբերյալ,

5) 1 տեխնիկական հսկողություն իրականացնող մարմնի հավատարմագրման վերաբերյալ,

6) 2 տրամաչափարկման լաբորատորիաների հավատարմագրման վերաբերյալ:

**12. Գործունեության ֆինանսատնտեսական արդյունքները**

|  |  |  |  |  |
| --- | --- | --- | --- | --- |
|   | **Տող** | **Ծնթ.** | **2022թ** | **2021թ** |
| (հաշվետու) | (նախորդ) |
| 1 | 2 | 3 | 4 | 5 |
| **ԱԿՏԻՎՆԵՐ** |   |   |  |  |
| Հիմնական միջոցներ | 010 | 5 | 470  | 667  |
| Ոչ նյութական ակտիվներ | 020 | 6 | 1 413  | 1 009  |
| Ներդրումային գույք | 030 | 7 |   |   |
| Բարձրարժեք ակտիվներ | 040 | 8 |   |   |
| Չարտադրված (բնական ծագում ունեցող) նյութական ակտիվներ | 050 | 9 |   |   |
| Կենսաբանական ակտիվներ | 060 | 10 |   |   |
| Ոչ ընթացիկ ֆինանսական ակտիվներ, այդ թվում՝ | 070 | 11 |   |   |
| *Ներդրումներ ասոցիացված կազմակերպություններում* | *071* |  |  |  |
| *Ներդրումներ համատեղ վերահսկվող կազմակերպություններում* | *072* |  |  |  |
| Այլ ոչ ընթացիկ ակտիվներ | 080 | 12 |   |   |
| **Ընդամենը ոչ ընթացիկ ակտիվներ** | 090 |   | **1 883**  | **1 676**  |
|  |   |   |   |   |
| Պաշարներ | 100 | 13 | 1 512  | 2 141  |
| Դեբիտորական պարտքեր փոխանակվող գործարքների գծով | 110 | 14 | 25 024  | 29 671  |
| Դեբիտորական պարտքեր չփոխանակվող գործարքների գծով | 120 | 15 |   |   |
| Ընթացիկ ֆինանսական ակտիվներ | 130 | 11 |   |   |
| Դրամական միջոցներ և դրանց համարժեքներ | 140 | 16 | 41 936  | 40 620  |
| **Ընդամենը ընթացիկ ակտիվներ** | 150 |   | **68 472**  | **72 432**  |
| **Ընդամենը ակտիվներ** | 160 |   | **70 355**  | **74 108**  |
|  |   |   |   |   |
| **Զուտ ակտիվներ (սեփական կապիտալ)** |   |   |   |   |
| Ներդրված կապիտալ | 170 |   |   |   |
| Կուտակված հավելուրդ (պակասուրդ) | 180 |   | 54 656  | 66 276  |
| Հիմնական միջոցների վերագնահատումից արժեքի աճ | 190 | 5 |   |   |
| Այլ պահուստներ | 200 |   |   |   |
| **Ընդամենը զուտ ակտիվներ (սեփական կապիտալ)** | 210 |   | **54 656**  | **66 276**  |
|  |   |   |   |   |
| **Պարտավորություններ** |   |   |   |   |
| Պայմանով ստացված ակտիվների գծով ոչ ընթացիկ հետաձգված հասույթներ | 220 | 17 |   |   |
| Երկարաժամկետ վարկեր և փոխառություններ | 230 | 18 |   |   |
| Այլ ոչ ընթացիկ ֆինանսական պարտավորություններ  | 240 | 19 |   |   |
| Կոնցեսիոն ակտիվների գծով ստացված ոչ ընթացիկ պարտավորություններ | 250 | 20 |   |   |
| Ոչ ընթացիկ պահուստներ  | 260 | 21 |   |   |
| **Ընդամենը ոչ ընթացիկ պարտավորություններ** | 270 |   | **0**  | **0**  |
|  |   |   |   |   |
| Պայմանով ստացված ակտիվների գծով ընթացիկ հետաձգված հասույթներ | 280 | 17 |   |   |
| Կարճաժամկետ վարկեր և փոխառություններ | 290 | 18 |   |   |
| Այլ ընթացիկ ֆինանսական պարտավորություններ | 300 | 19 |   |   |
| Ընթացիկ պահուստներ | 310 | 21 |   |   |
| Առևտրական և այլ կրեդիտորական պարտքեր փոխանակվող գործարքների գծով | 320 | 22 | 15 700  | 7 833  |
| Պարտքեր չփոխանակվող գործարքների գծով | 330 | 23 | 0  |   |
| **Ընդամենը ընթացիկ պարտավորություններ** | 340 |   | **15 700**  | **7 833**  |
| **Ընդամենը պարտավորություններ** | 350 |   | **15 700**  | **7 833**  |
| **Ընդամենը զուտ ակտիվներ (սեփական կապիտալ) և պարտավորություններ** | 360 |   | **70 356**  | **74 109**  |

|  |  |  |  |  |
| --- | --- | --- | --- | --- |
|   | **Տող** | **Ծնթ.** | **2022թ** | **2021թ** |
| (հաշվետու) | (նախորդ) |
| 1 | 2 | 3 | 4 | 5 |
| **ՀԱՍՈՒՅԹՆԵՐ** |   |   |   |   |
| **Փոխանակվող գործարքներից հասույթներ** |   |   |   |   |
| «Բյուջեի ֆինանսավորմամբ» ծառայությունների մատուցումից հասույթներ | 010 | 24 | 13 900  | 13 900  |
| Հաճախորդներին ծառայությունների մատուցումից հասույթներ | 020 |   | 74 048  | 73 759  |
| Ապրանքների վաճառքից հասույթներ | 030 |   |   |   |
| Ֆինանսական հասույթներ | 040 | 25 |   |   |
| Փոխանակվող այլ գործարքներից հասույթներ | 050 | 26 | 58  |   |
| **Ընդամենը փոխանակվող գործարքներից հասույթներ** | 060 |  | **88 006**  | **87 659**  |
|  |   |   |   |   |
| **Չփոխանակվող գործարքներից հասույթներ** |   |   |   |   |
| Պայմանով ստացված ակտիվների հետ կապված հասույթներ | 070 | 27 |   |   |
| Առանց պայմանների կատարման պահանջի (անհատույց) ստացված ակտիվների հետ կապված հասույթներ | 080 |   |   |   |
| Չփոխանակվող այլ գործարքներից հասույթներ (օգուտներ) | 090 | 28 |   | 623  |
| **Ընդամենը չփոխանակվող գործարքներից հասույթներ** | 100 |   |   | 623  |
| **Ընդամենը հասույթներ** | 110 |  | **88 006**  | **88 281**  |
|  |   |   |   |   |
| **ԾԱԽՍԵՐ** |   |   |   |   |
| Ծառայությունների մատուցման ծախսեր (իրականացված ծրագրերի ինքնարժեք) | 120 | 29 | -13 900  | -13 900  |
| Հաճախորդներին մատուցված ծառայությունների գծով ծախսեր (ինքնարժեք) | 130 |  |   |   |
| Վաճառված ապրանքների ինքնարժեք | 140 |  | -1 377  | -960  |
| Բաշխման ծախսեր | 150 | 30 |   |   |
| Վարչական ծախսեր | 160 | 31 | -83 728  | -83 555  |
| Ֆինանսական ծախսեր | 170 | 25 |   |   |
| Այլ ծախսեր (կորուստներ) | 180 | 32 | -622  | -1 896  |
| **Ընդամենը ծախսեր** | 190 |  | **-99 626**  | **-100 311**  |
|  |   |   |   |   |
| **ԱՅԼ ՕԳՈՒՏՆԵՐ (ՎՆԱՍՆԵՐ)** |   |   |   |   |
| Հիմնական միջոցների և այլ ոչ ընթացիկ ակտիվների օտարումից օգուտներ (վնասներ) | 200 | 33 |   |   |
| Նյութական ակտիվների վերաչափումից օգուտներ (վնասներ) | 210 | 33 |   |   |
| **Հավելուրդ (պակասուրդ) նախքան շահութահարկով հարկումը** | 220 |   | **-11 620**  | **-12 030**  |
| Շահութահարկի գծով ծախս | 230 |   |   |   |
| **Հաշվետու ժամանակաշրջանի հավելուրդը (պակասուրդը)** | 240 |  | **-11 620**  | **-12 030**  |
|  |   |   |   |   |
| **Վերագրելի՝** |   |   |  |  |
| Փոքրամասնության բաժնեմասին վերագրելի հավելուրդը (պակասուրդը) | 250 |   |  |  |
| Վերահսկող կազմակերպության սեփականատերերին վերագրելի հավելուրդը (պակասուրդը) | 260 |   |  |  |